Балдәурен

Балдәурен — бұл оқу-педагогикалық және сауықтыру істерін ұйымдастырумен айналысатын, сонымен қатар балалардың Халықаралық және Республикалық мәдени көпшілік, ғылыми-практикалық іс-шараларын өткізетін Республикалық оқу-сауықтыру орталығы. Орталық Бурабай курорты аймағында Щучье көлінің жағасында орналасқан. «Балдәурен» орталығы жыл бойына жұмыс істеп, бір ауысымда 300 бала қабылдай алады. Жаз айларында ауысым 15 күнге, қыс айларында 20 күнге созылады. Орталықтың жалпы аумағы 8,62 га. Пайдалы ауданы 15288 м². Штат кестесі бойынша мұнда 200 қызметкер жұмыс істейді. «Балдәурен» орталығына жолдаманы конкурс бойынша жеңіп алған (мектепаралық, аудандық, облыстық, республикалық, халықар. олимпиадалардың, спорттық жарыстардың, шығармашылық байқаулардың жеңімпаздары, оқу озаттары) 11 — 15 жас аралығындағы оқушылар (5 — 9 сынып) жіберіледі. Орталықта құрылған «Жастар» педагогикалық отряды балаларға есте қаларлықтай қуанышты сәттер сыйлау үшін жұмыстар атқарады. Жыл сайын жолдаманы алу үшін «Қайырымдылық әлеміне есік ашайық» атты акция өткізіліп тұрады, оған балалар үйінде, интернаттарда тәрбиеленіп жатқан және тұрмысы төмен отбасылардың балалары қатысады. Тарихы Мемлекет басшысының тапсырмасымен ҚР Үкіметінің 2000 жылғы 7 қарашадағы №1679 Қаулысы бойынша Республикалық «Балдәурен» мемлекеттік қазыналық кәсіпорны құрылды. 2002 жылдың желтоқсан айында ресми түрде ашылды. Филиалдары # "Балдәурен-Қапшағай" филиалы. Мекенжайы: Алматы облысы, Қонаев қаласы. Сайты: # "Балдәурен-Балқаш" филиалы. Мекенжайы: Қарағанды облысы, Балқаш қаласы. Сайты: # "Балдәурен-Түркістан" филиалы. Мекенжайы: Түркістан облысы, Төле би ауданы, Алатау ауылдық округі, Нысанбек ауылы. Сайты: Білім кешені Білім кешені «Балдәурен» республикалық оқу-сауықтыру орталығы РМҚК мекемесінің құрылымдық бөлімшесі болып табылады. Білім беру процесін ұйымдастыру ҚР Білім Министрлігі бекіткен оқу бағдарламаларының және жыл сайын жалпы орта білім алуды қамтамасыз ететін мекемелердің үлгілік оқу жоспарының негізінде жүзеге асырылады. Барлық қолданылатын бағдарламалар білім беру стандарттарына және нақты оқу пәні бойынша оқушылардың дайындық деңгейіне сәйкес келеді. Ауысым бойы оқитын оқушылардың орташа саны 288 адамды құрайды. Сыныптардың толықтырылуы-22 оқушы. Оқушылардың негізгі жасы– V-ІХ сынып оқушылары (11-15 жас). Мектеп 5 күндік оқу аптасы режимінде жұмыс істейді. Мектептегі сабақтар екі ауысымда өтеді. Мектеп ұжымында жоғары педагогикалық білімі бар 18 педагог қызмет атқарады. * «Педагог-модератор» - 1 * «Педагог-сарапшы» – - 3 * «Педагог-зерттеуші» – 14 * Магистр-1 Өскелең ұрпақтың білімі мен тәрбиесін дамытуға қосқан үлесі үшін марапатталған педагогтар: * Ыбырай Алтынсарин атындағы төс белгі иегерлері – 3 * «Қазақстан Республикасының Білім беру ісінің құрметті қызметкерлері» төсбелгісімен-5 * ҚР Білім министрлігінің Алғыс хатымен және грамотасымен -16 * ҚР Білім министрлігінің құттықтау хаты -1 * ҚР Президенті Қ. Тоқаевтың мұғалімдер күніне арналған алғыс хатымен -1 «Балдәурен» РОСО Білім кешенінде білім берудің бірқатар ерекшеліктері бар: * сыныптар уақытша балалар бірлестігі болып табылады; * қысқа мерзімді оқу процесі (3 апта); * оқушылардың оқуға дайындығының деңгейі әртүрлі (жалпы білім беретін мектептердің, лицейлердің, гимназиялардың, мамандандырылған сыныптардың балалары); * үй тапсырмасы берілмейді. Білім кешенінде заманауи техникалық құралдармен жабдықталған 17 оқу кабинеті бар. Мектеп сыныптары; * 2 қазақ тілі мен әдебиеті кабинеті; * 2 орыс тілі мен әдебиеті кабинеті; * 1 ағылшын кабинеті * 1 информатика кабинеті * 2 математика кабинеті; * 1 тарих, география, биология, физика, химия кабинеті. Дене шынықтыру сабақтары спорт залында, бассейінде, ойын залында, спорт алаңдарында өткізіледі. Сыныптан тыс жұмыстардың негізгі түрлері пәндік апталықтар болып табылады, олардың аясында ашық сабақтар, зияткерлік ойындар, ток-шоу, әдеби-музыкалық кештер, дөңгелек үстелдер, дебаттар, өнер, мәдениет, ғылым қайраткерлерімен кездесулер өткізіледі. Әр түрлі іс-шаралар оқушылардың үлкен қызығушылықтарын тудырады, бұл олардың зияткерлік және шығармашылық әлеуетін іске асыруға мүмкіндік береді. Білім беру бағдарламасына енгізілген мектептің басты міндетін шешу үшін келесі жағдайлар қарастырылған: оқу жоспары жасалған; мектептің әдістемелік қызметінің құрылымы құрылған; мектеп жұмысының тиімді шарттарының бірі – мектепішілік бақылау негізінде мониторинг енгізілді. Жас мұғалімдердің нәтижелі кәсіби қалыптасуына ықпал ету үшін «Жас мұғалім мектебі» ұйымдастырлған; оқу процесіне жаңа білім беру технологияларын енгізу және педагогикалық тәжірибені тарату үшін және практикалық материалдарды ұсыну мақсатында біліктілікті арттыру курстарынан өткен мұғалімдердің шығармашылық топтары жұмыс істейді; тиімді оқытуды дамыту және тәжірибе алмасу үшін қоғамдық-гуманитарлық, жаратылыстану-ғылыми бағыттар бойынша шығармашылық топтар жұмыс жасайды. Білім беру кешенінің мұғалімдері сапалы білім беру мақсатында инновациялық технологияларды белсенді пайдаланады. Жыл бойы акт, деңгейлеп саралап оқыту технологиясын, ойын технологияларын қолдана отырып, үнемі ашық сабақтар өткізеді. Жыл сайын мұғалімдер халықаралық, республикалық ғылыми-практикалық конференцияларға, сайыстарға, семинарларға белсенді қатысып қана қоймай, осы іс-шараларды өткізудің бастамашысы болып та табылады. Тәрбие кешені Балалар үшін тақырыптық ауысым жоспарын жасайтын және өткізілуін қаматамасыз ететін орталықтың ең негізгі құрылымдық бөлімдерінің бірі – тәрбие кешені. Тәрбие кешенінің құрылымына келесі бөлімдер кіреді: әдістемеліктермен қамтамасыз ету және бақылау бөлімі, қосымша білім беру бөлімі және «Жастар» педагогикалық отряды кіреді. Әдістемеліктермен қамтамасыз ету және бақылау бөлімінің қызметі – әдістемелік,ақпараттық-сараптамалық,және көпшіліктік- ұйымдастырушылық секторларының жұмыстарын қамтиды*Осы бөлімнің қызметкерлері ауысымдар бағдарламасын және оның өту жоспарының мазмұнын және қойылған мақсаты мен міндеттерінің орындалу барысының терңдетілген педагогикалық сараптамасын жасайды. Тәрбие кешенінің негізгі жұмыс міндетерінің бірі - уақытша құрылған балалар бірлестіктері жағдайында – жағымды жағдайлар және психологиялых ахуал, шығармашылық атмосфера туғызу, қоғадық өмір құндылықтары : мейрімділікке, адамгершілікке тәрбиелеу және қоғамдағы әр баланың тұлғалық өсіп жетілуіне әсер ету. Әр жыл сайын ауысым тақырыптары өзгертіліп отырады, бірақ оның мағынасы, негізгі бағыттары біреу: өз тарихын тану, дәстүрін, салтын, тілін, мәдениетін білу және тұлғаның өзіне тән қадыр-қаситтерін қалыптастыру . Балдәуренге келетін балалар өздерінің әлеуметік экономикалық, әтникалық жағдайлары жөнінде өтебай географияны алдыңа тартады. Біздің тарихи үйіміз көпұлтты болып құрылған. Онда жүздеген ұлт өкілдері мен халықтары тұрады. Ол өзінің терезесін әтнографиның жұмбақ әлеміне айқара ашып, балаларды бір-бірімен бауырластырып, өздерінің тарихи тамырларын, аңыздары мен ертегілерін, ұлттық салт - дәстүрлерін білуге шақырады . * 2004-2005 жылдары Балалардың Өсу Акдемиясы және Балалардың Ұлы Жаңалық тарды Ашу Институты (Детская Академия Роста и Детский Институт Великих Открытий )бағдарламалары тәжірибеден өткізілдіп,жүргізілді. Бағдарлама авторлары орталық мамандары Е.Н Виговская және Д.В Лепешев. * 2002 жылдан 2011 жыл аралығында орталық кызметкерлері үлкен ғылыми-әдістемеліктерді жинап, тәжірибеден өткізіп жүйеледі. Басылымдардың жалпы көлемі 850. Балалар демалысын ұйымдастырушы ұстаздар мен олардың басшыларына арналған 29 ақпараттық – әдістемелік жинақ, тәрбие кешенінің қызметкерлері Халықаралық, Республикалық, облыстық, аудандық ғылыми- практикалық конференция және семинар ларға қатысып, орталықтың жұмыс нәтижелерін көрсетті . * Балдәурен РОСО тәрбиелеу жұмысының жүйесі – бұл тәрбиенің адамгершілік қағидаларына сәйкес педагогикалық мақсаты мен міндеттерін белгілеп, жасөспірімдердің қоғамдық маңызды шығармашылық іс-әрекетерін, балалардың өзін-өзі басқаруын қамтамасыз ететін және олардың талаптарына сай ұйымдастырып басқару. Тәрбие кешенінің педагогикалық-ұйымдастырушылық жұмыстарының бағыттары келесі қағидаларға негізделген: *Жасөспірімдердің қызығушылықтарын және қабілеттіліктерін, рухани және адамгершілік қасиеттерін дамытатын, денсаулықтарын нығайтатын педагогикалық бағдарламаларды құру және жүзеге асыру; *Педагогикалық жинақталған тәжірибені және өзіндік іс-тәжірибені және озық педагогикалық іс-тәжірибелерді ғылыми әдістемеліктерді жалпылау тарату; *Жасөспірімдердің қоғамда заманға сай әлеметтенуіне орталықта әсер ететін жағдайларды жасау; *Жасөспірімнің интеллектуалдық, психофизиологиялық, эмоционалдық, адамгершілік әлемін дамытудың ең тиімді инновациялық педагогикалық технолгияларын модельдеу және тәжірибеден өткізу; *Педагогикалық істің нәтижесін көтеру мақсатында «Балдәурен» тәрбие жұмысының іс-әректін сараптау әдістерін іздестіру және ізгілендіру; *Жасөспірімді кең көлемде табиғи-климаттық жағдайларды және ең тиімді әдіс тәсілдерді пайдаланып сауықтыру дегеніміз-оның күш-жігерін психологиялық ахуалын адамгершілік қасиеттерін дамыту; *Уақытша балалар бірлестіктері жағдайында жұмыс істейтін, педагог кадрларды дайындау және қайта даярлықтан өткізу; Әдістемелік, қарым-қатынастық, ғылымилық, озық іс-тәжірибені меңгеру және өзінің жеке іс –тәжірибесін тарату. Оның жан – дүниесі өмірдің қуанышын қалайтындай, Өз жүрегіңнің жылуын өзгелерге сыйла. Орталықтағы балалардың бас тәлімгерлері – ұйымдастырушы ұстаздар болып табылады. Брақ балалар оларды ерте кездердегідей жетекшілер – деп атайды. Вожатый – дегеніміз - ол өзінің соңынан ергендерді қызықты және танылмаған ғажайып әлемге жетелеп апаратын бастаушы. Ұйымдастырушы – ұстаз жетекші осы сөздің мәні мен мағынасын түсініп көріңіздеші. Ол жеті әріптен құрылған,ал жеті саны қасиетті сан . Ертеден жеті саны қасиеті және киелі деп саналған: Аптада жеті күн, Кемпірқосақтың түсі жеті түрлі, жеті нота, әлемнің жеті кереметі және т.б. Біреулер айтқандай ұйымдастырушы – ұстаз ол мәртебе емес ол жаныңның жақсы күйі, және де онымен келіспеуге болмайды. Түсіндіруге қиын әрине, ертемен 6-дан тұру, кешке түнжарымы ауғанда жату, ал күнімен балалармен көптеген міндеттерді орындау, өзінің білімі мен біліктілігін қамқорлығындағыларға беру осыншама сарқылмайтын күш - қуатты қайдан алады десеңізші. Жыл сайын тәрбиеші жетекшілер (вожатыйлар) тәрбиешілер шеберлік курстарын өтеді. Өздерінің жеке авторлық жобаларын жасайды. Балалардың Өсу Акдемиясы және Балалардың Ұлы Жаңалық тарды Ашу Институты (Детская Академия Роста и Детский Институт Великих Открытий) бағдарламалары бойынша жұмыс жүргізеді. Бағдарлама авторлары орталық мамандары Е.Н. Виговская және Д.В Лепешев. Бұл жұмыстар балалардың ғана емес, сонымен қатар ұйы мдастырушы ұстаздардыңда шығармашылық белсенділіктерін көтереді. Осы жұмыстардың нәтижесін балалардың үйлеріне қайтардағы сөздерінен байқауға болады. Олар кетерде осы жерге қайта келгілері келетіндіктерін және өз ұйымдастырушы ұстадарын сондай қатты жақсы көріп, ұнатып қалғандықтарын айтып, хат жазып хабарласып тұруларын өтінеді, қайтсе де қайта кездесу мүмкіндіктерін қалайтындықтарын айтып, қимай қоштасып жатады. Дереккөздер